Θόδωρος Καρυπίδης

Ο Θόδωρος Καρυπίδης (Ειρηνούπολη Ημαθίας, 23 Μαΐου 1979) είναι Έλληνας επιχειρηματίας, μεγαλομέτοχος και σύμβουλος της διοίκησης της Π.Α.Ε. Άρης.

 Επιχειρήσεις 
Ο Καρυπίδης ίδρυσε την εταιρεία «Karipidis Pallets», εταιρεία παραγωγής παλετών, στη Νάουσα το 2001, με την αδελφή του Ειρήνη, αξιοποιώντας την οικογενειακή τεχνογνωσία τους στην επεξεργασία του ξύλου, που εστιαζόταν κυρίως στον οικοδομικό κλάδο.Karipidis Pallets | Η Εταιρεία Η εταιρεία έλαβε μέρος στα ολυμπιακά έργα του 2004 και το 2008 ολοκληρώθηκε μία επένδυση 5.000.000 ευρώ, αναβαθμίζοντας τις παραγωγικές γραμμές στη μονάδα του. Η ετήσια παραγωγή σε παλέτες είναι 1.500.000, ενώ η εταιρία διαθέτει πάνω από 250 κωδικούς στο εν λόγω προϊόν. Το 2014, αγόρασε την αλυσίδα σούπερ μάρκετ Αρβανιτίδης σε συνεργασία με την Carrefour Μαρινόπουλος.Συμφωνία Franchise της Μαρινόπουλος Α.Ε. με την Karipidis Bros Αφορά τα 149 καταστήματα της Αρβανιτίδης Α.Ε. Τον Απρίλιο του 2016, η εταιρεία κατέθεσε αίτηση για να υπαχθεί στο άρθρο 99 του Πτωχευτικού Κώδικα, με σκοπό να ρυθμιστούν τα χρέη της εταιρείας.Στο άρθρο 99 τα σούπερ μάρκετ του Καρυπίδη

 Ενασχόληση με το ποδόσφαιρο 
Στις 6 Αυγούστου 2014, έγινε γνωστό ότι ο Καρυπίδης ανέλαβε την προεδρία της ομάδας της Π.Α.Ε. Βέροια.ΒΕΡΟΙΑ: Νέο «αφεντικό» ο Θ. Καρυπίδης – Η ανακοίνωση της ΠΑΕ Λίγους μήνες νωρίτερα, είχε ενδιαφερθεί για την αγορά της πλειοψηφίας του μετοχικού κεφαλαίου της Π.Α.Ε. Εργοτέλης, χωρίς τελικά να ολοκληρωθεί η συμφωνία.Εργοτέλης: Ενδιαφέρον από Καρυπίδη για την ΠΑΕ | Onsports.gr

Τον Σεπτέμβριο του 2015, ανέλαβε χρέη εφόρου στην ομάδα του Άρη Θεσσαλονίκης, ο οποίος αγωνιζόταν στην Γ΄ Εθνική Κατηγορία.Καρυπίδης: «Είμαι Ολυμπιακός, παίρνω τον Άρη και φεύγω από τη Βέροια» Λόγω του ότι οι "κίτρινοι" ήταν ερασιτεχνικό σωματείο σε αυτή την κατηγορία, κατάφερε να διατηρήσει την προεδρία και της Π.Α.Ε. Βέροια. 

Το καλοκαίρι του 2016 αφού αποσύρθηκε από την προεδρία και τις μετοχές της Π.Α.Ε. Βέροια, ο Καρυπίδης, καλύπτοντας με 1,2 εκατομμύρια ευρώ το μετοχικό κεφάλαιο της νεοσύστατης Π.Α.Ε. Άρης έγινε ο μεγαλομέτοχος των κιτρινόμαυρων. Μετά την εγγραφή της Π.Α.Ε. Άρης στο Γ.Ε.ΜΗ., ο Θόδωρος Καρυπίδης έγινε και τυπικά ο ιδιοκτήτης της ομάδας. Παλαιότερα, ήταν πρόεδρος και ποδοσφαιριστής του ερασιτεχνικού σωματείου του Α.Σ. Ειρηνούπολης.Γκολτζής πρόεδρος ο Καρυπίδης! 

 Παραπομπές 

 Πηγές 
 Θεόδωρος Καρυπίδης – Το αφιέρωμα του sdna.gr με τίτλο «Qu’est-ce que c’est Καρυπίδης;»
 Θεόδωρος Καρυπίδης - Από την Ειρηνούπολη στην Κρήτη!

Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων